Man sterf toe vliegtuig neerstortFoto: IPSS Medical Rescue Paul Herbst, woordvoerder van IPSS Medical Rescue, het gesê die vliegtuig was besig om gewasse te bespuit toe een van die vlerke kragdrade getref het. Die vlieënier het vermoedelik beheer oor die vliegtuig verloor en dit het neergestort. “Paramedici moes byna ŉ halfuur lank na die wrak van die vliegtuig soek in die suikerrietland. Die vlieënier het ongelukkig veelvuldige beserings opgedoen en was met ons aankoms reeds dood,” het Herbst gesê. Lt. Nqobile Gwala, woordvoerder van die polisie, het die voorval bevestig en gesê volgens voorlopige inligting was die vlieënier 60 jaar oud. Sy naam kon nog nie bekendgemaak word nie. ŉ Geregtelike doodsondersoek is geopen.